Peeter Tali

Peeter Tali (sündinud 6. augustil 1964) on Eesti ajakirjanik, sõjaväelane ja poliitik, aastast 2023 XV Riigikogu liige, reservkolonel.

Haridus
Peeter Tali on lõpetanud Tartu Ülikooli ajakirjanduse erialal (õppis 1983–93), Eesti reservohvitseride täienduskursused lahingukoolis ning Soome ja Eesti kõrgemad riigikaitse kursused.

Ametikäik
Tali on endine Eesti Telegraafiagentuuri peatoimetaja (aastani 1994), ajalehe Rahva Hääl peatoimetaja (2004), ajakirja Sõdur peatoimetaja (2005-2006) ja vastutav toimetaja (2009–2010). Ta on olnud ka ajakirjanik ajalehtedes Edasi, Postimees ja Eesti Päevaleht. Seejärel oli Tali Eesti kaitsejõudude peastaabi avalike suhete teenistuse ülem, Kaitseministeeriumi strateegilise kommunikatsiooni juht (2012–2017) ning NATO strateegilise kommunikatsiooni keskuse asedirektor (2017–2020)

Poliitiline tegevus 

Peeter Tali oli Eesti Kongressi liige ja Tartu linnavolikogu liige. 

2023. aasta Riigikogu valimistel kandideeris ta erakonna Eesti 200 nimekirjas (olles erakonna liige 18. jaanuarist 2023) ning osutus valituks Riigikokku 12. ringkonnast Pärnumaal 1157 häälega.

Tunnustus
 2003. aastal pälvis Peeter Tali pressivaenlase tiitli.
 2006 Kotkaristi V klassi teenetemärk

Viited

Välislingid
 Piret Tali "Uus eluaasta saabub õppustel" Eesti Päevaleht, 06.08.1999
 Täna kell 09.48, Peeter Tali, riigikogu liige (Eesti 200), Peeter Tali: ajakirjanduse käibemaksu tuleks hoopis langetada, err.ee

Erakond Eesti 200 poliitikud
XV Riigikogu liikmed
Eesti ajakirjanikud
Eesti sõjaväelased
Tartu Ülikooli vilistlased
Kotkaristi V klassi teenetemärgi kavalerid
Sündinud 1964